open-index/open-wikipedia-markdown huggingface dataset:
पुणे

**पुणे** भारत के 9वा अउर मुंबई के बाद महाराष्ट्र के दूसरा बड़ शहर बा। पुरान जमाना मे मराठा साम्राज्य के शक्ति का केन्द्र रहे वाला ई शहर, मुला अउर मुथा नदी के संगम पर दक्कन पठार पर समुद्र स्तर से 500 मीटर दुरी पे बा। पुणे शहर पुणे जिला के प्रशासनिक बा।

## पुणे शहर
पुणे शहर के 847 ई. के बाद एक शहर के रूप में जानल गइल बा। पुणे शहर के मूल रूप से पुनावाड़ी नाम से जानल जात रह्ला। 1730 में, पुणे पेशवा, सतारा के भोंसले छत्रपति (मराठा साम्राज्य के शासक) के प्रधानमंत्री के गद्दी के रूप में एगो महत्वपूर्ण राजनीतिक केंद्र बन गइल रह्ला।

## संदर्भ

श्रेणी:भारत के शहर आ कस्बा
श्रेणी:महाराष्ट्र के शहर आ कस्बा
लोक संगीत

**लोक संगीत** (अंग्रेजी:Folk music) कवनो भी संस्कृति में आम जनता द्वारा पारंपरिक रूप से प्रचलित गीत-संगीत के कहल जाला। सामान्यतः ई गाँव-गिरांव में खुद से प्रचलित आ अनाम रचनाकार लोगन द्वारा बनावल रचना होले। लोकगीतन क धुन भी पारंपरिक होले। सामान्य रूप से ई शास्त्रीय संगीत की विपरीत स्वतः उत्पन्न मानल जाला।

नया समय में मेन संगीत से अलग हटिके कम प्रचलित भाषा बोली में रचना के भी लोग संगीत कहल जात बाटे।

भोजपुरी लोकगीत में होली (फगुआ), कजरी, बिरहा, सोहर, बियाह क गीत वगैरह अइसने कुल गीत आवेलें। सोरठी, पूरबी, कहारऊ धुन भी लोकगीत से जुडल बा आ ए धुनन पर होखे वाली वर्तमान रचना कुल के भी लोकगीत कहल जाला। मनोज तिवारी, भरत शर्मा, कल्पना पटवारी, शारदा सिन्हा, मालिनी अवस्थी, निरहुआ, खेसारी, कल्लू, पवन सिंह, गोपाल राय, मदन राय ,आभास चतुर्वेदी, दामोदर राव लोकगीत के अलग अलग विधा के गायक बाढन।

पाश्चात्य लोकगीत में ज्यादातर रचना अकेले आ एगो बाजा कि संघे गावल जाला।

## इतिहास

## प्रकार
 
### परंपरागत लोकगीत
### नया लोकगीत

## संदर्भ

श्रेणी:लोकगीत
श्रेणी:मनोरंजन
श्रेणी:लोकसंगीत
श्रेणी:संगीत
भारतीय राष्ट्रीय कांग्रेस

**भारतीय राष्ट्रीय कांग्रेस** भारत क एक ठे राजनीतिक पार्टी बा। एह पार्टी क स्थापना 1885 में भइल रहे। ए ओ ह्यूम एह दल क स्थापना कइले रहलन। एह बखत दल क नेता मल्लिकार्जुन खरगे बाड़ें। ई दल कांग्रेस संदेश क प्रकाशन करैला। एह पार्टी के युवा संगठन क नाम भारतीय युवा कांग्रेस हव। 2004 के लोक सभा चुनाव में एह दल के 103 405 272 मत (26.7%, 145 सीटें) मिलल रहे।

## संदर्भ


श्रेणी:भारत के राजनीतिक दल
श्रेणी:राजनीति
श्रेणी:भारतीय राजनीति
श्रेणी:भारत के राष्ट्रीय राजनीतिक दल
रक्षाबंधन

**रक्षाबंधन** या **राखी** हिन्दू लोगन क त्यौहार बा जवन हर साल सावन महीना के पूर्णिमा के दिन मनावल जाला। सावन के महीना में मनावे के वजह से कत्तों कत्तों एके सावनी या सलूनो भी कहल जाला। रक्षाबंधन (Raksha bhandhan)  में राखी या रक्षा के सबसे ढेर महत्व देवल जाला। राखी कच्चा सूत जइसन सस्ती चीज से लगाइत रंगीन कलावा, रेशम क धागा, चाँदी और सोना जइसन महंगी चीज तक बन सकेला।

## अनुष्ठान

सबेरहीं नहइले के बाद औरत और लइकी लोग पूजा क थरिया सजावेलीं। थरिया में राखी के अलावा रोरी या हरदी, दीया, अच्छत आऊर कुछ पइसो रख लेवल जाला। आदमी और लइका लोग टीका करावे खातिर पूजा वाली या कऊनो ठीक जगह बईठ जानै। पहिले पूजा कइल जाला, फिर बहिन लोग भाइन क माथा पर रोरी और अच्छत क टीका लगायके अच्छत छिरिक के आरती उतारैनी आऊर उनके कलाई पर राखी बान्हैनी। भाई लोग अपने बहिनिन के राखी बन्हाई के खातिर नेग के तौर पर कुछ पइसा चाहे उपहार देवलन। ज्यादेतर जगहन में मुहूरत से राखी बान्हल जाला आऊर बहिन लोग राखी बान्हे से पहिले भुक्खल रहैलिन।

## सामाजिक प्रसंग
नेपाल के पहाडी इलाका मे ब्राहमन् और छेत्रियेन लोग के द्वारा  मनावल जाला। लेकिन तराई क्षेत्र के लोग जे नेपाल मे भारत के नज्दिक बा, उ लोग बहुत धुम-धम से मनावे ला।
येह पर्व पर बहिन लोग भाई के लालट पर तिलक लगाके राखी दहिना हात पर बाॅधके अपन हाथ से भाईके फलफूल आ मिठाई खुवाबेला औरो भाई के दिर्घ आयु के प्रार्थना करे ला। साथही भाई आपन बहिन के आपन योग्यता अनुसारके दक्षिणा देवेला । 
इ पर्व भाई बहिन के प्यार जतावे वाला आ मिले वाला पर्व ह ।

## संदर्भ

श्रेणी:हिंदू तिहुआर
श्रेणी:हिंदू धर्म
सीमा सुरक्षा बल

**सीमा सुरक्षा बल** (बीएसएफ, ) के गठन वर्ष 1965 में भइल रहल। इका जिम्मेदारी भारत के अंतर्राष्ट्रीय सीमा पर निरंतर निगरानी रखे के ह। इ समय बीएसएफ के 157 बटालियन बाड़े आ इ लोग 6,385.36 किलोमीटर लंबा अंतरराष्ट्रीय सीमा के सुरक्षा करेले जा जौन कि पवित्र, दुर्गम रेगिस्तान, नदी-घाटियन आ हिम वाला प्रदेशन तक फैलल बा। सीमावर्ती इलाकन में रहे वाला लोगन में सुरक्षा बोध के विकसित करे के जिम्मेदारीयो बीएसएफ के दिहल गइल बा। इके अलावा सीमा पर होखे वाला अपराधन जैसे कि तस्करी/घुसपैठ आ अन्य अवैध गतिविधियन के रोके के जवाबदेहीयो इ लोग पर बा।

## संदर्भ

श्रेणी:भारत आधार
मानिक चौक (सीतामढ़ी, बिहार)

**मानिक चौक** एनएच 77 के बगल मे सीतामढी जिला के सभसे बड़का गांव हऽ। 

## भुगोल

ई बिहार के सभ से बड़ गाँवन मे से एगो बा। ई प्रेमनगर, गरहा, टिकौली आ लालपुर के बीचे बसल बा।

श्रेणी:सीतामढ़ी जिला
श्रेणी:सीतामढ़ी जिला के गाँव
नदिया के पार (1982)

**नदिया के पार** भोजपुरी-अवधी की मिलल जुलल हिंदीभाषा में बनल एगो फिलिम बा। राजश्री बैनर में बनल ए फिलिम में सचिन आ साधना मेन रोल में रहे लोग आ ए फिलिम क डाइरेक्टर गोविंद मुनीस आ प्रोड्यूसर ताराचंद बड़जात्या रहलें। फिलिम क कहानी उत्तर प्रदेश की गाँव में घटित होत देखावल गइल बा। फिलिम क कहानी केशव प्रसाद मिश्र की हिंदी उपन्यास *कोहबर की शर्त* की ऊपर आधारित रहे।
 
रवीन्द्र जैन की मधुर संगीत से सजल ए फिलिम क कई गो गाना बहुत परसिद्ध भइल रहे जइसे कि - *कौन दिसा में ले के चला रे बटोहिया...*, अउरी *साँची कहीं तोहरे आवन से भउजी... आउर सबसे  प्रचलित गाना होली के ह -जोगी जी ....*। फिलिम में ओ समय की गाँव क परिवेश देखावल गइल बा आ फिलिम क काफी हिस्सा क शूटिंग जौनपुर जिला की सिकरारा में भइल रहे। फिलिम कई साल लगातार इलाहाबाद में हॉउसफुल चलल। 1994 में एही फिलिम के फ़िर से बदलाव कइके *हम आपके हैं कौन* फिलिम बनावल गइल।

## कहानी
फिलिम क कहानी हिंदी उपन्यास *कोहबर की शर्त* पर आधारित रहे।

एगो गाँव में एक ठो किसान बाभन आ उनकर दू गो भतीजा ओंकार (इन्दर ठाकुर) आ चन्दन (सचिन) रहत बा लोग। ओंकार बेमार पड़ जालें आ दुसरा गाँव क एगो बैद जी उनकर इलाज करे लें। इलाज की बाद बैद जी की बड़की लइकी रूपा (मिताली) से ओंकार क बियाह हो जाला। रूपा क जचगी होखे वाला रहेला त उनकर छोट बहिन गुंजा (साधना सिंह) आवेली गुंजा आ चन्दन में प्रेम हो जाला आ ई जान के रूपा उन्हान लोगन क बियाह करावे में मदद करे के कहेली। ई बात खाली रूपा के मालुम रहेला आ उनकर अचानक मौत हो जाला बैद जी आ ओंकार क चचा लोग ई तय करेला कि ओंकार आ गुंजा क शादी हो जाय। लेकिन बियाह की रसम से ठीक पहिले लोगन के चन्दन आ गुंजा की प्रेम क पता चल जाला आ तब चन्दन आ गुंजा क बियाह हो जाला।

## इहो देखल जाय
* भोजपुरी सिनेमा

## संदर्भ

श्रेणी:भोजपुरी सिनेमा
श्रेणी:1982 के फिलिम
श्रेणी:हिंदी-भाषा के फिलिम
बिदेसिया (फिलिम)

**बिदेसिया** भोजपुरी भाषा में बनल सिनेमा बा। एह सिनेंमा क कहानी पर भिखारी ठाकुर के साहित्य क प्रभाव मानव जाला।

## इहो देखी

* हिंदी - भोजपुरी शब्दकोश

श्रेणी:भोजपुरी साहित्य
श्रेणी:भोजपुरी तमासा
ए. ओ. ह्यूम

**एलेन ओक्टेवियन ह्यूम** (; 6 जून 1829 - 31 जुलाई 1912) भारतीय राष्ट्रीय काँग्रेस के संस्थापक में से एक रहलें। ह्यूम आजादी से पहिले के भारत में सिविल सेवा के अधिकारी रहल। ह्यूम एगो चिरई बिज्ञानी आ बनस्पति बिग्यानी भी रहलें।

## संदर्भ

श्रेणी:1829 में जनम
श्रेणी:भारतीय राजनीति
श्रेणी:बनस्पति बिग्यानी
श्रेणी:1912 में निधन
रवि किशन

**रवि किशन शुक्ल** (जनम:17 जुलाई 1971) जिनके **रवि किशन** नाँव ढेर परसिद्ध बा, एक ठो भारतीय एक्टर आ राजनीतिक नेता बाड़ें। रवि किशन मुख्य रूप से भोजपुरी, हिंदी आ कुछ तेलुगु भाषा के सिनेमा सभ में अभिनय कइले बाने। सन् 2006 में रवि किशन, *[[बिग बॉस]]* में हिस्सा लिहलें आ 2012 में *झलक दिखला जा* में भी प्रतियोगी रहलें। वर्तमान में ई गोरखपुर से सांसद बाटेन।

## एक्टिंग कैरियर
रवि किशन के पहिली फिलिम *पीतांबर* (1992) रहल जौन एक ठो हिंदी भाषा के फिलिम रहल आ एह में ऊ मिथुन चक्रवर्ती आ शक्ति कपूर के साथ काम कइलेन। इनके पहिली भोजपुरी फिलिम *सइयाँ हमार* (2003) रहल जेवना से इनके काफी परसिद्धि मिलल। एकरा पहिले भी ऊ कई गो हिंदी फिलिम सभ में काम कइलेन जेह में *हमारा फैसला* (1997) *काल निर्णय*, *मुकाम* नियर फिलिम रहली।

रवि किशन एकरे बाद भोजपुरी आ हिंदी दुन्नों भाषा की फिलिम में पूछ बढ़ल। इनके कुछ प्रसिद्ध फिलिम सभ में, हिंदी में *तेरे नाम* (2003), *वेलकम टू सज्जनपुर* (2008) *लक* (2009); भोजपुरी में *सइयाँ हमार* (2003), राम बलराम (2009), *देवरा बड़ा सतावेला* (2010), *मोहल्ला अस्सी* (2011), पंडित जी बताईं न बियाह कब होई 2 (2015); आ तेलुगु में *रेस गुर्रम* (2014) गिनावल जा सके लीं।

### टीवी कैरियर
सन् 2006 में रविकिशन बिग बॉस के पहिला सीजन में प्रतियोगी रहलें आ फाइनल में पहुँचले। एकरे अलावा *झलक दिखला जा* में हिस्सा लिहलें। हाल में *एक से बढ़कर एक* (जी टीवी कार्यक्रम) आ *बाथरूम सिंगर* नियर टीवी शो में काम कइलेन। किशन, एनडी टीवी के कार्यक्रम *राज पिछले जनम के* में होस्ट रहलें। 

2013 में ईटीवी के कार्यक्रम सेल्स के बाजीगर में किशन जज रहलें।

## राजनीतिक कैरियर
साल 2014 में रवि किशन भारतीय राष्ट्रीय कांग्रेस के टिकट पर जौनपुर से लोक सभा के चुनाव लड़लें। बाद में ऊ भाजपा में शामिल हो गइलेन। 2019 के आम चुनाव खाती भाजपा इनका के गोरखपुर लोकसभा सीट से मैदान में उतारे जा रहल बा।

## निजी जीवन
रवि किशन के जनम मुंबई में भइल जहाँ इनके बाबूजी, श्याम नारायण शुक्ल डेयरी के बिजनेस में रहलें। इनके माताजी के नांव जड़ावती देवी हऽ। बाद में, जब रवि दस साल के रहलें इनका पिताजी के बंबई छोड़ के अपना मूल घर केराकत, जौनपुर आवे के पड़ल।

रवि के बियाह प्रीती से भइल बा आ इनके तीन गो बेटी आ एक ठो बेटा बाने।

रवि किशन अपना के भोजपुरी माई के बेटा माने लें।

## इहो&nbsp;देखल&nbsp;जाय

* भोजपुरी सिनेमा

## संदर्भ

## बाहरी कड़ी
* टीवी इंटरव्यू

श्रेणी:जियत लोग
श्रेणी:जौनपुर जिला के लोग
श्रेणी:भोजपुरी सिनेमा के मरद एक्टर लोग
श्रेणी:1971 में जनम
अन्ना हजारे

**किसन बापट बाबूराव हज़ारे** (मराठी: अण्णा हज़ारे; जन्म : 15 जून, 1937) भारत क एक समाजसेवी बाड़न। ज्यादेतर लोग उनके अन्ना हजारे के नाम से ही जानैलन। सन् 1992 में भारत सरकार उनके पद्मभूषण से सम्मानित कइले रहल। सूचना क अधिकार आऊर जनलोकपाल आंदोलन में अन्ना क प्रमुख भूमिका मानल जाला।

## सुरुवाती जीवन
अन्ना हजारे क जनम महाराष्ट्र के अहमदनगर के रालेगन सिद्धि गाँव के एगो मराठा किसान परिवार में भयल रहे। उनकर बाबूजी क नांव बाबूराव हजारे आऊर माई क नांव लक्ष्मीबाई हजारे रहल। उनकर लरिकाईं बहुत गरीबी में बीतल रहै। बाबूजी मजूर रहलें आऊर बाबा सेना में रहलें। बाबा क तैनाती भिंगनगर में रहल। वैसे अन्ना के पूर्वंजों का गाँव अहमद नगर जिले में ही स्थित रालेगन सिद्धि में था। दादा की मृत्यु के सात वर्षों बाद अन्ना का परिवार रालेगन आ गया। अन्ना के छह भाई हैं। परिवार में तंगी का आलम देखकर अन्ना की बुआ उन्हें मुम्बई ले गईं। वहाँ उन्होंने सातवीं तक पढ़ाई की। परिवार पर कष्टों का बोझ देखकर वे दादर स्टेशन के बाहर एक फूल बेचनेवाले की दुकान में ४० रुपये के वेतन पर काम करने लगे। इसके बाद उन्होंने फूलों की अपनी दुकान खोल ली और अपने दो भाइयों को भी रालेगन से बुला लिया।

## संदर्भ

श्रेणी:1937 में जनम
श्रेणी:भारत के लोग
श्रेणी:महाराष्ट्र के लोग
श्रेणी:भारत के राजनीतिक नेता
आगरा जिला

**आगरा ** भारतीय राज्य उत्तर प्रदेश क एगो जिला बा।

जिला क मुख्यालय **आगरा** में पड़ेला।

## संदर्भ

श्रेणी:उत्तर प्रदेश के जिला
श्रेणी:भारत के जिला
वालपाराईसो

thumbnail

**वालपाराईसो** चिली देस के एगो सहर बाटे आ ई उहाँ के एगो मुख्य बंदरगाहो हवे।

## फोटो गैलरी

File:Ascensor Artilleria in Valparaíso.jpg|
File:Metro valpo.jpg|
File:Aduana_-_Valparaiso.jpg|
File:Iglesia San Francisco Barón.jpg| 
File:Valparaiso strasse.jpg|
File:Kongress in valparaiso.jpg|
File:Palacio de Tribunales de Valparaíso.jpg|
File:275-valparaiso.jpg|

File:La Sebastiana Neruda 1.jpg|
File:Valparaíso desde el mar.JPG|
File:Valparaiso 406.jpg |
File:Año nuevo 2010 Valparaíso Chile.jpg |
File:Valparaiso.jpg|


श्रेणी:चिली के शहर
जानकी अम्माल

**एडावलेठ कक्कट जानकी अम्माल** () (1897-1984) भारत क एगो महिला वैज्ञानिक रहलीं। अम्माल एक जानल-मानल वनस्पति आऊर कोशिका वैज्ञानिक रहलीं जिनकर आनुवांशिकी, उद्विकास, वानस्पतिक भूगोल और नृजातीय वानस्पतिकी के क्षेत्र में उल्लेखनीय योगदान हउवे। पद्म श्री से सम्मानित जानकी अम्माल भारतीय विज्ञान अकादमी की संस्थापक फेलो रहलीं।
## शुरुआती जीवन

जानकी अम्माल क जनम केरल के तेल्लीचेरी में वर्ष 1897 में भइल रहे। एगो सुसंस्कृत मध्यवर्गीय परिवार में जन्मल अम्माल क पिता जी ओह बखत के मद्रास सूबा में उप-न्यायाधीश रहलें। अम्माल क छः भाई और पाँच बहिन रहलीं। तेल्लीचेरी में शुरुआती पढ़ाई लिखाई के बाद आगे के पढ़ाई बदे अम्माल मद्रास चल गइलीं जहवाँ ऊ क्वींस मेरी'ज़ कॉलेज से स्नातक कइलीं आऊर 1921 में प्रेसीडेन्सी कॉलेज से ऑनर्स क उपाधि लेहलीं।

## अकादमिक जीवन
अम्माल वीमेन्स क्रिश्चियन कॉलेज, मद्रास में पढ़उलीं। ऊ मिशिगन विश्वविद्यालय, अमेरिका में एगो बार्बर स्कॉलर के तौर पर कुछ बखत बदे रहलीं जहवाँ से 1925 में आपन स्नातकोत्तर क उपाधि पउलीं। भारत वापसी के बादो अम्माल वी॰क्रि॰कॉ॰ में पढ़ावल जारी रखलीं। ऊ, पहिले ओरिएंटल बार्बर फेलो के तौर पर, फिर से मिशिगन चल गइलीं जहवाँ 1931 में उनके डी॰एससी॰ क उपाधि मिलल। अम्माल वनस्पति विज्ञान क प्रोफेसर बन के लौटलीं आऊर महाराजा कॉलेज ऑफ साईंस, त्रिवेन्द्रम में 1930 से 1934 तक पढ़वलीं।

## पुरस्कार आऊर सम्मान
अम्माल के 1935 में भारतीय विज्ञान अकादमी क आऊर 1957 में भारतीय राष्ट्रीय विज्ञान अकादमी क फेलो चुनल गयल। मिशिगन विश्वविद्यालय 1956 में उनके एलएल॰डी॰ क मानद उपाधि देहलै। भारत सरकार 1957 में उनके पद्म श्री से सम्मानित कइलै। 2000 में भारत सरकार क पर्यावरण और वन मंत्रालय उनके नाम पर वर्गीकरण विज्ञान के क्षेत्र में राष्ट्रीय पुरस्कार संस्थापित कइलै।

## संदर्भ

;अन्य स्रोत
*S Kedharnath, Edavaleth Kakkat Janaki Ammal (1897–1984), *Biographical Memoirs of Fellows of the Indian National Science Academy*, 13, pp.&nbsp;90–101, with portrait (1988).
*P Maheshwari and R N Kapil, *Fifty Years of Science in India. Progress of Botany*, Indian Science Congress Association, Calcutta, pp.&nbsp;110, 118 (1963).

श्रेणी:भारतीय महिला वैज्ञानिक 
श्रेणी:1897 में जनम
श्रेणी:1984 में निधन
श्रेणी:पद्मश्री सम्मानित
चिली

**चिली** दक्खिन अमेरिका महादीप में एगो देस बाटे।

thumbnail
thumbnail

श्रेणी:दक्खिन अमेरिका के देस

श्रेणी:यूनाइटेड नेशंस के सदस्य देस
श्रेणी:दक्खिनी शंकु के देस
सुनेत्रा गुप्ता

**सुनेत्रा गुप्ता** (जन्म : 1965) एगो वैज्ञानिक आऊर ऑक्सफोर्ड विश्वविद्यालय में मीमांसात्मक रोगशास्त्र क प्रोफ़ेसर बाड़ीं जिनकर रुचि मलेरिया, ऍच आई वी, इन्फ़्लूएन्ज़ा और बॅक्टेरियाई मेनिंग्टिस जइसन छूत के बीमारी क वजह पता लगवलै में हव।  सुनेत्रा उपन्यास भी लिखैलीं।

## संक्षिप्त जीवनी
सुनेत्रा गुप्ता क जन्म कोलकाता, भारत में भयल रहै। सुनेत्रा जीव विज्ञान में प्रिन्स्टन विश्वविद्यालय से डिग्री और युनिवर्सिटी ऑफ़ लंदन से पीएच॰ डी॰ क उपाधि लेहलीं।

## विज्ञान के क्षेत्र में उपलब्धियाँ
सुनेत्रा गुप्ता ऑक्सफोर्ड विश्वविद्यालय के प्राणि-विज्ञान विभाग में मीमांसात्मक रोगशास्त्र क प्रोफ़ेसर बाड़ीं। ऊ यूरोपीय सलाहकार बोर्ड क सदस्या भी बाड़ीं। 

उनके लंदन के जूलॉजिकल सोसायटी के ओर से वैज्ञानिक पदक से सम्मानित कयल गयल बा आऊर रॉयल सोसाइटी लंदन आऊर वैज्ञानिक अनुसंधान बदे उनके रोज़लिण्ड फ्रेंकलिन पुरस्कार दिहल गयल हौ। उनके उपन्यासन के साहित्य अकादमी पुरस्कार आऊर  दक्षिणी कला साहित्य पुरस्कार बदे चुनल गयल हौ। उनके उपन्यासन के वोडाफोन क्रॉसवर्ड बुक अवार्ड बदे नामांकित कयल गयल आऊर ऑरेंज पुरस्कार बदे भी पहिले नामांकन लिस्ट में भी विचार कयल गयल रहै।

गुप्ता क चित्र प्रतिष्ठित रॉयल सोसाइटी के ग्रीष्मकालीन विज्ञान प्रदर्शनी में प्रमुख महिला वैज्ञानिकन जइसे कि मैडम क्यूरी के साथे जुलाई 2013में रखल गयल रहै।  

## एक लेखिका के रूप में
गुप्ता सबसे पहिले अपने उपन्यासन के बंगाली में लिखलीं। ऊ रवींद्रनाथ टैगोर के कविता क अनुवाद भी कइलीं। सुनेत्रा कई उपन्यास लिखले बाड़ीं जेमा अक्टूबर 2012 में उनकर पचवाँ उपन्यास **सो गुड इन ब्लैक** दक्षिण एशियाई साहित्य के डीएससी पुरस्कार बदे पहिलका नामांकन लिस्ट में शामिल कयल गयल रहै। 
## उपन्यास लिस्ट
**Memories of Rain*. Penguin Books India, New Delhi 1992, ISBN 0-140-16907-2.
**The Glassblower's Breath* (1993)
**Moonlight into Marzipan* (1995)
**A Sin of Colour* (1999)
**So Good in Black* (2009)

## संदर्भ

श्रेणी:जियत लोग
श्रेणी:1965 में जनम
श्रेणी:भारतीय महिला वैज्ञानिक
श्रेणी:उपन्यासकार
श्रेणी:अनुवादक
बानू जहाँगीर कोयाजी

**बानू जहाँगीर कोयाजी** (22 अगस्त 1918 – 15 जुलाई 2004) भारतीय चिकित्सा वैज्ञानिक रहलीं। कोयाजी परिवार नियोजन आऊर जनसंख्या नियंत्रण बदे  महत्वपूर्ण काम कइलीं। ऊ किंग एडवर्ड मेमोरियल अस्पताल, पुणे क निर्देशिका भी रहलीं। कोयाजी समुदाय के स्वास्थकर्मियन के साथे महाराष्ट्र के देही इलाक़न बदे कई कार्यक्रम शुरु कइले रहलीं। ऊ अपने काम में चटकवाही के वजह से केन्द्र सरकार क स्वास्थ्य सलाकार बन गईलीं आऊर दुनिया भर में अपने काम बदे जानल गइलीं।

कोयाजी के कई पुरस्कार मिलल जेमा 1989 में पद्मभूषण आऊर सार्वजनिक सेवा बदे 1993 में रेमन मैगसेसे पुरस्कार मुख्य रूप से शामिल हौ।

## स्वास्थ्य अवसंरचना में योगदान
कोयाजी स्वास्थ्य बदे बेहतर बुनियादी सुविधा क हिमायती रहलीं। उनकरे एही सोच के कारण किंग एडवर्ड मेमोरियल अस्पताल, पुणे क क्षमता 1940 में मात्र चालीस बिस्तर से बढ़िके 1999 में 550 बिस्तर तक पहुँच गयल। ऊ एह अस्पताल से 55 साल तक जुड़ल रहलीं आऊर एकरे साथे कई दूसर महत्वपूर्ण पद सम्हरलें रहलीं जेमा विश्व स्वास्थ्य संगठन क मानव प्रजनन क वैज्ञानिक आऊर तकनीकी समूह क सदस्यता, विश्व स्वास्थ्य संगठन क स्वास्थ्य, मानवशक्ति और विकास समूह क सदस्यता, वगैरा शामिल हौ। ई महाराष्ट्र सरकार, भारत सरकार आऊर फ़ोर्ड फ़ाउन्डेशन के आलावा कई दूसर संगठनन बदे सलाहकार के तौर पे भी काम कइले रहलीं। इनकर महत्वपूर्ण योगदान परिवार नियोजन, बाल स्वास्थ्य आऊर जनसंख्या नियंत्रण वगैरा रहल जेमा ई भारत सरकार के नीतियन के निर्माण आऊर उनके लागू करवावै में जोर देहलीं।
## समाचारपत्रों के समूह का निर्देशन
कोयाजी चिकित्सा आऊर स्वास्थ्य के अपने मुख्य काम के साथ-साथ अपने समय के समाचारपत्रन के समूह क निर्देशिका भी रहलीं।
## आगे पढ़ै बदे
* Indra Gupta, *India’s 50 Most Illustrious Women*, New Delhi: Icon Publications, 2003, ISBN 81-88086-03-7

## संदर्भ

## बाहरी कड़ियाँ
* Obituary ''Social worker Banoo Coyaji passes away'', Times of India, July 15, 2004 
* Citation for 1993 Ramon Magsaysay Award for Public Service

श्रेणी:1918 में जनम
श्रेणी:2004 में निधन
श्रेणी:भारतीय महिला वैज्ञानिक
श्रेणी:पद्मभूषण सम्मानित
श्रेणी:मैगसेसे पुरस्कार विजेता
टेसी थॉमस

**टेसी थॉमस** भारत क जानल मानल महिला वैज्ञानिक बाड़ीं। टेसी अंतरिक्ष अनुसंधान के क्षेत्र में काम सक्रिय बाड़ीं। 1988 से ई अग्नि प्रक्षेपास्त्र कार्यक्रम से जुड़ गइलीं जेकरा बाद इनके अग्निपुत्री के नाम से भी जानल जाला।

## संदर्भ

श्रेणी:भारतीय महिला वैज्ञानिक
श्रेणी:अंतरिक्ष अनुसंधान
ओडिशा

**ओडिसा** भारत के २८ राज्यन में से एगो राज्य बा। एकर राजधानी भुबनेश्वर बा।

*ओडिसा के सिनेमा

## संदर्भ

श्रेणी:भारत के राज्य अउरी संघ राज्यक्षेत्र

श्रेणी:भारत के राज्य
अंडमान अउरी निकोबार दीपसमूह

**अण्डमान और निकोबार** भारत के 8 गो संघ राज्यक्षेत्र (केन्द्र-शासित प्रदेश) में से एक बा। एकर  राजधानी पोर्टब्लेयर में हव। 2001 के भारत के जनगणना के अनुसार एकर कुल आबादी 3,56,152 हवे। ऐह जनगणना में आबादी के आधार पर एकर देश में 32वाँ स्थान रहे।

ई इलाका दक्खिन में इंडोनेशिया, उत्तर-पूरुब में म्याँमार आ दक्खिन-पूरुब में थाइलैंड के साथ समुंद्री सीमा साझा करे ला।

खेती एगो प्रमुख पेशा हवे आ लगभग 50% आबादी एह क्षेत्र में लागल बा। धान मुख्य खाद्य फसल हवे, लगभग 20% खेती योग्य जमीन में उगावल जाला। खपत खातिर अधिकतर खाद्य पदार्थ मुख्य भूमि भारत से आयात कइल जाला।

पर्यटन एह दीप सभ के अर्थब्यवस्था में प्रमुख योगदान देवे वाला चीज सभ में से एक बा। एह दीप सभ पर 2016 में 4 लाख से ढेर लोग आइल आ घरेलू पर्यटक लोग के 94% योगदान रहल।

## संदर्भ

श्रेणी:भारत के राज्य अउरी संघ राज्यक्षेत्र

श्रेणी:हिंद महासागर के दीप
श्रेणी:बंगाल के खाड़ी
सुरुज

**सूर्य** (प्रतीक: ; Sun) एगो अंजोरा करे वाला तारा हवे जेवन सौरमंडल के केन्द्र में स्थित बा आ जेकरी चारो ओर हमनी क पृथिवी आ सौरमंडल क बाकी ग्रह चक्कर लगावेलन।

भूगर्भहोखे वाला कुछ घटना के छोड़ दिहल जाय तऽ, पृथिवी पऽ होखे वाला लगभग मय घटना सूर्य के अंजोर के ऊर्जा से संचालित होला।

सूर्य के अंजोरा से दिन होला आ सूर्य के अंजोरा से मय ग्रह अंजोर होलें। सूर्य के घाम से ऊर्जा के प्रकाश संश्लेषण की क्रिया द्वारा पेड़-पौधा भोजन (रासायनिक ऊर्जा) में बदल देलन जेवना क इस्तेमाल बाकी जीवजन्तु आहार श्रृंखला में एक दूसरा के खा के करेलन। आज हमनी क जेतना जीवाश्म ईंधन जइसे कि कोइला, पेट्रोल, पेट्रोलियम गैस वगैरह क प्रयोग ऊर्जा प्राप्त करे खातिर करत बानी जा ई कुल सौर ऊर्जा क रूप हवे, एइसन सौर ऊर्जा जवन इतिहास में बहुत पहिले पेड़-पौधन द्वारा प्रकाश संश्लेषण के बिधि से रासायनिक ऊर्जा में बदल दिहल गइल रहे आ अब भंडार के रूप में संरक्षित बा।

## इहो देखल जाय
* सौर मंडल
* सौर ऊर्जा

श्रेणी:सौरमंडल
श्रेणी:भौतिक ब्रह्मांड
श्रेणी:खगोलिकी
मनुष्य विज्ञान

**मनुष्य विज्ञान** मनुष्य आ मनुष्यता के अध्ययन करे वाला शास्त्र हउवे. एकरी अंतर्गत मनुष्य के विकास, समाज के विकास, संस्कृति, भाषा, लोकगीत, लोककथा, मिथक वगैरह क अध्ययन होला.

## संदर्भ


श्रेणी:बिज्ञान
वुडरो विल्सन

**वुडरो विल्सन** (अंग्रेजी : Woodrow Wilson) (1856-1924) अमेरिका के 28 वें राष्ट्रपति बाड़ें। विल्सन के लोक प्रशासन के काम-धाम क व्याख्या करे वाले अकादमिक विद्वान , प्रशासक, इतिहासकार, कानून क जानकार, आउर राजनीतिज्ञ के रूप में जानल जाला। 
## जीवनी
वुडरो विल्सन क जनम 28 दिसंबर, 1856 के अमेरिका के वर्जीनिया प्रांत में भयल रहे। ऊ प्रिन्सटन विश्वविद्यालय से राजनीति, प्रशासन आउर कानून क पढ़ाई करत 1879 में स्नातक क उपाधि पवलें। प्रिन्सटन विश्वविद्यालय से ही 1886 में विल्सन पीएच. डी. क उपाधि भी पवलें। उनकर पहिली रचना *कांग्रेसनल गवर्नमेंट* (Congressional Government) 1884 में छपल। विल्सन 1886 से लेकर 1902 तक राजनीति विज्ञान क प्रोफेसर रहलें। 1902 से 1910 तक के बखत में ऊ प्रिन्सटन विश्वविद्यालय के अध्यक्ष पद पर रहलें।

## राजनीतिक जीवन
विल्सन के 1910 में न्यू जर्सी राज्य क गवर्नर चुनल गयल। 1912 में विल्सन के अमेरिका क 28 वाँ राष्ट्रपति चुनल गयल। ऊ 8 साल तक अमेरिका क राष्ट्रपति रहले के बाद रिटायर हो गयल रहलें। 1919 में विल्सन के शांति क नोबेल पुरस्कार मिलल रहे। 1924 में सेरेब्रल हैमरेज (cerebral haemorrhage) से उनकर निधन हो गयल।

## लोक प्रशासन संबंधी विचार

वुडरो विल्सन का मानना था कि लोक प्रशासन को राजनीति से पृथक होना चाहिेए। उन्हें सामान्य तौर पर प्रशासन और राजनीति में विभाजन को रेखांकित करने के कारण याद किया जाता है। विल्सन के अनुसार किसी संविधान की रचना तो आसान है किंतु उसको क्रियान्वित करना कठिन है। उन्होंने क्रियान्वयन के क्षेत्र के अध्ययन पर विशेष बल दिया। अपने निबन्ध *स्टडी ऑफ ऐडमिनिस्ट्रेशन* (Study of Administration) में विल्सन ने राजनीति और प्रशासन के अंतरसंबंधों पर चर्चा करते हुए लिखा था कि, *प्रशासन राजनीति के विषय क्षेत्र के बाहर है। प्रशासनिक समस्याएँ राजनीतिक समस्याएँ नहीं होती हैं। यद्यपि राजनीति, प्रशासन के कार्य व स्वरूप निर्धारित कर सकती है फिर भी उसको यह अधिकार नहीं दिया जाना चाहिए कि वह प्रशासनिक पक्षों के बारे में हेर-फेर कर सके।*
प्रशासन को राजनीति से स्वतंत्र करते हुए वुडरो विल्सन ने उसे एक विषय के रूप में स्थापित करने में महत्वपूर्ण भूमिका निभायी।

## संदर्भ

## बाहरी कड़ियाँ
* प्रिंस्टन विश्वविद्यालय का आधिकारिक जालघर 
* Woodrow Wilson : International centre for scholars

श्रेणी:अमेरिका के राष्ट्रपति
श्रेणी:नोबेल पुरस्कार विजेता
श्रेणी:प्रशासन
श्रेणी:विधि
श्रेणी:राजनीति
श्रेणी:इतिहासकार
श्रेणी:राजनीति बिज्ञान
श्रेणी:अमेरिका के लोग
श्रेणी:1856 में जनम
श्रेणी:1924 में निधन
ललितपुर जिला, नेपाल

**ललितपुर जिला** नेपाल के बागमती अञ्चल आ जिल हऽ।

## संदर्भ

श्रेणी:नेपाल के जिला
श्रेणी:बागमती अंचल
सांकेतिक भाषा

thumbnail

**संकेत भाषा आ सांकेतिक भाषा** एगो अइसन भाषा हऽ, जोन अर्थ सूचित करे खातिर श्रवणीय ध्वनि परकार में संप्रेषित करे के बजाय, दृश्य रूप में सांकेतिक परकार (हस्तचालित संप्रेषण, अंग-संकेत) संचारित करेला। जेकरा में वक्ता के विचार के धाराप्रवाह रूप से व्यक्त करे खातिर, हाथ के आकार, विन्यास अउर संचालन, हाथ आ देह औरी चेहरा के हाव-भाव के एक साथ उपयोग कईल जाला।

श्रेणी:भाषा
कानपुर

**कानपुर** उत्तर प्रदेश के एगो प्रमुख औद्योगिक नगर बा। इ नगर गंगा नदी के दक्षिण तट पर बसल बा। प्रदेश की राजधानी लखनऊ से 80 किलोमीटर पश्चिम स्थित इ नगर प्रदेश की औद्योगिक राजधानी के नाम से भी जानल जात बा। यहाँ की आबादी लगभग 27 लाख बा।

## इहो देखल जाय
* कानपुर छावनी

## संदर्भ

श्रेणी:भारत के शहर आ कस्बा
श्रेणी:उत्तर प्रदेश के शहर
श्रेणी:कानपुर शहर जिला
श्रेणी:गंगा नदी के तीरे आबाद जगह
जयप्रकाश नारायण

**जयप्रकाश नारायण**जे **जे.पी.** के नाम से ज्यादा विख्यात रहले एगो भारतीय राजनीतिक नेता, स्वतंत्रता सेनानी, विचारक, समाजसेवी आ आंदोलनकारी रहलें। उनका सेवा भावना, त्याग आ तपस्या से प्रभावित होके लोग उनका के लोकनायक भी कहत रहे। लोकनायक के मतलब होला, जन-जन के नेता।

## जिनगी
लोकनायक जयप्रकाश नारायण के जनम 11 अक्टूबर 1902 के बलिया जिला के सिताबदियारा गाँव में भइल रहे। उनका के छव साल के उमर में गाँव के प्राथमिक स्कूल में पढ़े खातिर भेजल गइल। जयप्रकाश नारायण स्वभाविक तेज तरार आ बुद्धिमान रहले। नवे साल के उमर में उ सातवाँ कलास में पहुँच गइले आ सन्‌ 1919 में हायर सेकेंडर इम्तिहान प्रथम श्रेणी से उतीर्ण कइले।

19 साल के उमर तक पहुँचते-पहुँचते उनका पर तत्कालीन राष्ट्रीय आन्दोलन के प्रभाव पड़े लागल आ राष्ट्रीयता के संगे-संगे उ समाजवादी विचार-धारा के सम्पर्क में अईले आ जल्दिये भारतीय समाजवादी आन्दोलन के प्रमुख नेता लोग में उनकर गिनती होखे लागल। गांधीजी के आह्‌वान पर जे.पी. अध्ययन छोड़ के राष्ट्रीय आन्दोलन में सक्रीय भाग लिहलें , लेकिन जल्दिये इनका विदेश में शिक्षा प्राप्त करे के धुन सवार हो गइल आ अमेरिका में उच्च शिक्षा खातिर चल गइले।
इनकर बियाह 18 साल के उमर में प्रसिद्ध समाज-सेवी श्री ब्रजकिशोर प्रसाद के बेटी सुश्री प्रभावती जी से भइल। प्रभावती जी उनका जीवन के ही ना बल्की उनका समाजिक गतिविधि के भी एगो अंग बन गइली।

देश-सेवा खातिर कौ-कौ बार उनका जेल-यातना भी भोगे के परल। जे.पी. गांधी जी के विचार से बहुत प्रभावित रहलें आ जीवनभर सत्ता से दूर रहके उनका आदर्श पर चलते गइलें। नेहरू जी उनका के बहुत मानत रहलें। उ जयप्रकाश जी के अपना मंत्रिमण्डल में शामिल होखे खातिर नेवता देले रहले। लेकिन सत्ता के राजनीति में रूचि ना होखे के कारण ओकरा के उ ठुकरा दिहले।

बाद में उनका सर्वोदय विचारधारा से संबंध हो गइल। भूदान आन्दोलन में उनकर सक्रिय सहयोग महत्वपूर्ण रहे। सन्‌ 1975 में उ देश के नवयुवकन के नेतृत्व एक बार फेर से सम्हरलें।

5 जून 1975 ई में दिल्ली के विशाल रामलीला मैदान में उ समग्र क्रान्ति के घोषणा कइलें आ ओही रात आपात स्थिति लगाके जयप्रकाश जी के गिरफ्तार कर लेहल गइल।
जेल में ही जयप्रकाश जी के गुर्दा खराब हो गइल। उनका के दिल्ली के आर्युविज्ञान संस्थान में, फेर बाद में बम्बई के जसलोक अस्पताल में भरती कइल गइल।
डाक्टर लोग के सूझ-बूझ आ मेहनत से उनका प्राण के रक्षा कइल गइल, लेकिन तब से निरन्तर जे.पी. जी रोगशय्या पर पड़ल रहस। आखीर ई स्वतंत्रता सेनानी, विचारक, चिंतक आ क्रांतिकारी व्यक्तित्व 9 अक्टूबर 1979 के  चिरनिद्रा में सुत गइलें।

## संदर्भ

श्रेणी:बलियाँ जिला के लोग
श्रेणी:1902 में जनम
श्रेणी:1979 में निधन
श्रेणी:भारत के राजनीतिक नेता
आजमगढ़ जिला

**आज़मगढ़ ज़िला** () भारत देश के उत्तर प्रदेश राज्य में एगो ज़िला हउए आ आज़मगढ़ नाँव के शहर ए ज़िला क मुख्यालय हउए। ई उत्तर प्रदेश के पुरबी हिस्सा में ह आ एहींजा के मुख्य भाषा भोजपुरी बा। इहां के आबादी 46 लाख ह अउर इहँवा हर 1000 लइकन प 1019 लइकी हईं।

## संदर्भ

श्रेणी:उत्तर प्रदेश के जिला

श्रेणी:भोजपुरी क्षेत्र
श्रेणी:पूर्वांचल
आजमगढ़

*इ पन्ना आज़मगढ़ शहर खातिर बा, रउआँ ज़िला खातिर देखल जाय *'आज़मगढ़ ज़िला**''


**आजमगढ़''' () भारत के उत्तर प्रदेश राज्य में एक ठो शहर बा।

## जनसांख्यिकी
साल 2011 के जनगणना अनुसार आजमगढ़ के कुल शहरी जनसंख्या 1,10,983 बाटे आ आसपास के उपशहरी इलाका के मिला लिहल जाय तब कुल जनसंख्या 1,16,165 बा। जनसंख्या के हिसाब से ई भारत के 442वाँ शहर बाटे।
जनगणना आँकड़ा के मोताबिक एह शहर में लिंगानुपात 918 आ साक्षरता के दर 85.23% बाटे।

## इहो देखल जाय
* भारत के शहर

## संदर्भ

श्रेणी:आजमगढ़ जिला
श्रेणी:उत्तर प्रदेश के शहर
देवरिया

**देवरिया** चाहे **देउरिया** () भारत के उत्तर प्रदेश राज्य में एक ठो शहर बा। ई शहर एही नाँव के जिला, देवरिया जिला के मुख्यालय हवे।

## नाँव
देवरिया शब्द के उत्पत्ती के बारे में कई मत बा। जिला के वेबसाइट पर उपलब्ध बिबरन के मोताबिक ई "देवारण्य" चाहे "देवपुरिया" से निकलल हो सके ला; इहो मानल जाला कि देउरिया के अरथ देवता के अस्थान होला।

## भूगोल
शहर मैदानी इलाका में बसल हवे, ई मैदान उत्तरी भारत के मैदान के हिस्सा हवे। शहर के लगे से कुर्ना नदी नाँव के एगो बहुत छोट नदी बहे ले जबकि छोटी गंडक नदी एह शहर के पूरुब ओर से हो के बहे ले। इलाका के मुख्य नदी सरजू नदी (घाघरा नदी) हवे जे एह शहर से कुछ दूरी पर दक्खिन ओर बाटे।

एह इलाका के मुख्य शहर गोरखपुर हवे जे देवरिया से 53 किलोमीटर के दूरी पर उत्तर पच्छिम में बाटे।

## जनसांख्यिकी
साल 2011 के जनगणना अनुसार देवरिया के कुल शहरी जनसंख्या 129479 बाटे आ आसपास के उपशहरी इलाका के मिला लिहल जाय तब कुल जनसंख्या 129479 बा। जनसंख्या के हिसाब से ई भारत के 361वाँ शहर बाटे।
जनगणना आँकड़ा के मोताबिक एह शहर में लिंगानुपात 919 आ साक्षरता के दर 86.8% बाटे।

## इहो देखल जाय
* बीआरडी पीजी कॉलेज, देवरिया
* भारत के शहर

## संदर्भ

श्रेणी:भारत के शहर आ कस्बा
श्रेणी:उत्तर प्रदेश के शहर
श्रेणी:देवरिया जिला
देवरिया जिला

**देवरिया जिला** भारत देस के उत्तर परदेस राज्य में, एकदम पुरुब-उत्तर हिस्सा में एगो जिला हउए आ देवरिया नाँव के नगर ए जिला के मुख्यालय हउए।

## भूगोल
एह जिला के भूगोलीय बिस्तार 26° 6′ उत्तर से 27° 8′ उत्तर अक्षांस ले आ 83° 29′ पुरुब से 84 ° 26′ पुरुब देशांतर ले बाटे। जिला के कुल रकबा (एरिया) 2,535 वर्ग किलोमीटर बा। एकरा उत्तर ओर कुशीनगर जिला, पच्छिम ओर गोरखपुर जिला आ दक्खिन ओर मऊ जिला आ बलियाँ जिला बाड़ें जबकि एकरे पुरुब ओर बिहार राज्य बा।

आमतौर पर ई इलाका मैदानी इलाका हवे आ बिचला गंगा मैदान के हिस्सा मानल जाला। सरजू, राप्ती आ छोटी गंडक एह जिला के प्रमुख नदी बाड़ीं। सरजू (घाघरा) नदी एह जिला के दक्खिनी सीमा बनावे ले आ लगभग सारा जलबहाव एही नदी में जाला। बरहज के लगे राप्ती नदी सरजू में मिले ले।

सलेमपुर, बरहज आ भाटपार रानी, देवरिया के अलावा प्रमुख शहर बाड़ें।

### राजनीतिक आ प्रशासनिक बिभाजन
जिला एही नाँव के देवरिया लोकसभा चुनाव क्षेत्र में आवे ला। बिधानसभा चुनाव क्षेत्र में इहाँ कुल सात गो बिधान सभा क्षेत्र बाड़ें: रुद्रपुर (क्रम संख्या 336), देवरिया (337), पथरदेवा (338), रामपुर कारखाना (339), भाटपार रानी (340), सलेमपुर (341) अउरी बरहज (342) बाड़ें।

जिला के प्रशासन खातिर एकरा के पाँच गो तहसील में बाँटल गइल बाटे: देवरिया सदर, भाटपार रानी, बरहज, सलेमपुर आ रुद्रपुर। फिर एकरे बाद जिला में कुल 16 गो ब्लॉक (बिकासखंड) बाड़ें: बैतालपुर, बरहज, बनकटा, भागलपुर, भलुअनी, भटनी, भाटपार रानी, देवरिया सदर, देसही देवरिया, गौरी बाज़ार, लार,पथरदेवा, रामपुर कारखाना, रुद्रपुर, सलेमपुर अउरी तरकुलवा।

## जनसंख्या

भारत के जनगणना, 2011 के अनुसार देवरिया जिला के कुल आबादी 3,098,637 रहल। एह तरीका से भारत के कुल 640 जिला सभ में एकर अस्थान 114 रहल। जिला में जनसंख्या के घनत्व  बाटे इहाँ के जनसंख्या के बढ़ती के दर 2001-2011 के दशक में 14.23% रहल। देवरिया जिला में मानव लिंगानुपात 1013 औरत प्रति 1000 मरदाना रहल, आ जिला में साक्षरता के डर 73.53% रहल।

## संदर्भ

## बाहरी कड़ी
* ऑफिशियल वेबसाइट 
* देवरिया जिला के नक्शा, मैप्स ऑफ़ इंडिया डॉट कॉम पर।

श्रेणी:उत्तर प्रदेश के जिला

श्रेणी:भोजपुरी क्षेत्र
श्रेणी:पूर्वांचल
जौनपुर जिला

**जौनपुर ज़िला** () भारत देश की उत्तर प्रदेश राज्य में एगो ज़िला हउए आ जौनपुर नाँव के शहर ए ज़िला क मुख्यालय बा।

## परसिद्ध लोग
राहुल सांकृत्यायन
## संदर्भ


## बाहरी कड़ी

श्रेणी:उत्तर प्रदेश के जिला

श्रेणी:भोजपुरी क्षेत्र
श्रेणी:पूर्वांचल
गाजीपुर

**गाजीपुर** (; हिंदी: ग़ाज़ीपुर ) भारत के उत्तर प्रदेश राज्य में एक ठो शहर बा। एह शहर के अस्थापना मसूद ग़ाज़ी कइले रहलें, अइसन बतावल जाला, हालाँकि कुछ इतिहासकार कहेंले कि ऊ पुरनका गाधिपुरी के नाव बदल दिहलें जेवना के आज गाजीपुर शहर के नाव से जानल जाला।       

गाजीपुर जिला के ज़मानिया शहर के *मदन बनारस* आ गाजीपुर के *लहुरी काशी* भी कहल जाला। अंग्रेजी राज में 1820 में इहवां एगो बड़हन अफीम के फैक्टरी खोलल गइले रहे, जहवां अजुओ काम चल रहल बा। गाजीपुर मुगल काल में गुलाब के खेती आ इत्र खातिर मशहूर रहे। इहवां भोजपुरी भाषा बोलल जाला।

## इतिहास
### मान्यता
पौराणिक मान्यता के हिसाब से गाजीपुर पहिले जंगलिय स्थान रहे अउर त्रेता युग में राजा दशरथ के राज्य के हिस्सा रहे। कहल जाला की ईहे अनजाने में दशरथ श्रवण कुमार के बाण मरले जे से ऊ मर गईले। अपना पाप के प्रायश्चित खातिर राजा दशरथ महादेव के पूजा कइले उ स्थान आज भी महाहर महादेव मंदिर के नाम से मरदह ब्लाक में ह। महर्षि जमदग्नि के आश्रम भी ईहे रहे आज उ जगह के जमानिया कहल जाला, अउर विश्वामित्र के तपस्या गाजीपुर के ही आज के मैनपुर गांव में भंग कईली देवतन के राजा इंद्र के अप्सरा मेनका आके और कण्व ऋषि के आश्रम भी एहिजे रहे उ जगह के करण्डा कहल जाला ए समय, भिरगू ऋषि के शिष्य दरदर जी भी गाजीपुर में ही गंगा नदी के तट पर तपस्या कइले अउर उ स्थान अब ददरीघाट बोलल जाला इहा एकदम किनरवे से गंगा जी बहत बलिया निकल जाली जहवा भिरगू बाबा के आश्रम अबहियों बाटे।

### मध्यकाल
इतिहासी बिमर्ष के हिसाब से, ए शहर के तुगलक वंश के शासन काल में सैय्यद मसूद गाजी बसवले रहलन। बाकी कुछ इतिहासकार लोगन के मुताबिक एह शहर के अस्तित्व बहुत पुरान हउवे जेवना के पुरान नाव गाधिपुरी हऽ। कुछ लोग के मानल इहो बा कि मसूद ग़ाज़ी कौनो नया शहर ना बसवलें, ऊ खाली पुरनके शहरिया के नाव 1330 में बदलके गाजीपुर कऽ दिहलें।

ऐतिहासिक दस्तावेजन के मुताबिक गाजीपुर के कठउत में पृथ्वीराज चौहान के वंशज राजा मंधाता के गढ़ी रहे। राजा मंधाता ओ समय भी दिल्ली के सुल्तानन के अधीनता ना स्वीकरले रहलन। ई बात ओइजुगा के खरखाह जागीरदार दिल्ली पहुंचवले जेकरा बाद मुहम्मद बिन तुगलक के सिपहसालार सैयद मसूद अल हुसैनी सेना के एगो टुकड़ी लेके कठउत अइलें आ राजा मंधाता के गढ़ी पर हमला बोल दिहलें। राजा मंधाता एह जुद्ध में हार गइलें। जेवना के बाद सैयद मसूद अल हुसैनी राजा के संपत्ति के नयका मालिक बनि गइलें। एह जुद्ध के बाद दिल्ली के सुल्तान के ओर से सैयद मसूद अल हुसैनी के *मलिक-अल-सादात गााजी* के उपाधि देहल गइल। सैयद मसूद गाजी एकरा बाद कठउत के बगल में गौसपुर नाव से एगो नया गढ़ बसा लिहलें। बाकी कुछे दिन के बाद ऊ गौसपुर से थोड़की दूर पे गाजीपुर नाव के एगो नया शहर बसा आपन राजाकाज के ठेकाना बदल लिहलें।

## जनसांख्यिकी
साल 2011 के जनगणना अनुसार गाजीपुर के कुल शहरी जनसंख्या 110587 बाटे आ आसपास के उपशहरी इलाका के मिला लिहल जाय तब कुल जनसंख्या 121136 बा। जनसंख्या के हिसाब से ई भारत के 443वाँ शहर बाटे।
जनगणना आँकड़ा के मोताबिक एह शहर में लिंगानुपात 908 आ साक्षरता के दर 84.27% बाटे।

## इहो देखल जाय
* भारत के शहर

## संदर्भ

श्रेणी:भारत के शहर आ कस्बा
श्रेणी:उत्तर प्रदेश के शहर आ कस्बा

श्रेणी:गंगा नदी के तीरे आबाद जगह
रसड़ा

**रसड़ा** () भारत देश की उत्तर प्रदेश राज्य में बलियाँ जिला में एगो शहर बा। ई आपने नाँव की तहसील क मुख्यालय ह। इहाँ नाथ बाबा मंदिर देखे लायक धार्मिक अस्थान बा। इहाँ अनाज क मंडी आ अउरी सामन क बाजार ए इलाका की आर्थिक जीवन खातिर महत्वपूर्ण बा।

## भूगोल
रसड़ा क लोकेशन 25° 51' उत्तरी अक्षांश आ 83° 51' पूरबी देशांतर बा आ समुद्र तल से ऊँचाई 54 मीटर बा।
जिला मुख्यालय बलियाँ से इहाँ क दूरी 33 किलोमीटर बा आ बनारस से वाया मऊ इहाँ के दूरी 142 किलोमीटर बा।
रसड़ा नगर पालिका की अन्दर लगभग 6 वर्ग किलोमीटर क्षेत्र आवेला
प्राकृतिक भूगोल कि दृष्टि से ई शहर मध्य गंगा मैदान क हिस्सा हवे आ इहवाँ जलोढ़ निक्षेप के चट्टान मिलेला। आसपास दोमट आ बलुई दोमत माटी पावल जाला आ कहीं कहीं ऊसर मिलेला। ताल ए इलाका कि चारो ओर थोड़ी-थोड़ी दूरी पर पावल जाला। बसनही नदी रसड़ा की लगे से हो के बहेले जेवन आगे जा के गंगा जी में मिल जाले।
जलवायु नम प्रकार के बा आ बसंत, गर्मी, बरखाऋतु, आ जाड़ा के चार गो मौसम होला। साल भर में औसत बरखा 100 सेंटीमीटर की आसपास होले।

प्राकृतिक रूप से पावल जाए वाला बन अब समाप्त हो गइल बाड़े। बड़ पेड़न में आम, महुआ, नीबि, बरगद, पीपर, पाकड़, गूलरि, इमिली, आ अर्जुन क पेड़ मिलेलें। नया वृक्षारोपण में ज्यादातर पेड़ सफ़ेदा, बिलायती बबुर, आ शिरिष के लगावल गइल बा।

## जनसंख्या
रसड़ा क जनसंख्या 1971 में 14,042 रहे जवन 1991 में बढ़ के 23,865; आ 2001 में 29,238 आ 2011 में बढ़ के 31,765 हो गइल बा।

## देखे लायक अस्थान
* नाथ बाबा मंदिर — रसड़ा की पच्छिम ओर लगभग सौ साल पुरान मंदिर बा। इहाँ एगो पोखरा बा जवना कि तीरे कुआर महीना की दशमी के दशहरा क मेला लागेला आ रावण जरावल जाला।
* रोशन शाह दरगाह — रसड़ा की पच्छिम ओर नाथ बाबा की मंदिर से सटले एगो दरगाह बा जहाँ हर साल मोहर्रम की बाद बाबा क उर्स मनावल जाला।
* लखनेसर डीह - रसड़ा तहसील में, शहर से कुछे दूरी पर एगो इतिहासी महत्व के जगह बाटे। लखनेसर डीह नाम के शंकर जी के शिवलिंग बा जेकरे बारे में मानल जाला की एकर स्थापना लक्क्षमन जी बनवास के समय कइले रहलें। ई बहुत प्रसिद्ध मंदिर ह, एही मंदिर के लगे भगवान विष्णु क प्राचीन मंदिर बाटे जेह में अष्टधातु क मुर्ती बा आ ई पुरातत्व बिभाग के अधीन बा।

## अउरी पढल जाय
* बलियाँ
* बलियाँ जिला

## संदर्भ

श्रेणी:पूर्वांचल के शहर
श्रेणी:बलियाँ जिला के शहर आ कस्बा
श्रेणी:उत्तर प्रदेश के शहर आ कस्बा
मऊ

*ई पन्ना मऊ शहर खातिर बा, मऊ ज़िला खातिर देखल जाय *'मऊ ज़िला।**''

**मऊ''' अब 'मऊ नाथ भंजन' () भारत देश की उत्तर प्रदेश राज्य में एगो शहर बा आ इ  मऊ ज़िला क मुख्यालय हउए।

## संदर्भ


## बाहरी कड़ी

श्रेणी:उत्तर प्रदेश के शहर आ कस्बा
मऊ जिला

*ई पन्ना मऊ ज़िला खातिर बा, मऊ शहर खातिर देखल जाय *'मऊ।**''


**मऊ जिला''' भारत देस के उत्तर परदेस राज्य में एगो जिला हउए आ मऊ नाँव के शहर ए ज़िला क मुख्यालय हउए।

मऊ जिला क निर्माण आजमगढ़ आ बलिया जिला से अलग भइल इलाका से भइल जेवना में ज्यादातर हिस्सा आजमगढ़ जिला से लिहल गइल आ बलिया से अलग होखे वाला खाली एगो रतनपुरा ब्लाक रहे।

## संदर्भ

श्रेणी:उत्तर प्रदेश के जिला
श्रेणी:भारत के जिला

श्रेणी:भोजपुरी क्षेत्र
श्रेणी:पूर्वांचल
ददरी मेला

**ददरी मेला** बलिया जिला में लागे वाला एगो परसिद्ध मेला हवे।  ई विश्व क दुसरा सबसे बड़हन पशु मेला ह।

## संदर्भ


श्रेणी:भारत में मेला
श्रेणी:बलियाँ
लुंबिनी

**लुंबिनी** () नेपाल में भैरहवा की लगे एगो अस्थान बा जहाँ मान्यता के अनुसार भगवान बुद्ध के जनम भइल रहे। एही से आजु ई जगह एगो बहुत महत्व के बौद्ध तीर्थ हो गइल बा आ इहाँ पूरा विश्व से बौद्ध लोग तीर्थ यात्रा पर आवे लें।

बौद्ध धर्म की चार गो सबसे प्रमुख तीर्थ में लुंबिनियो एगो बा, बाकी तीन गो बोधगया, सारनाथ आ कुशीनगर बाड़ें।

## गैलरी

File:Nepal Temple.JPG|Nepalese Temple
File:Lumbini-44-indischer Tempel-2013-gje.jpg|Indian Temple
File:Shanti stupa, World Peace Pagoda, Lumbini.jpg|Japanese Stupa
File:Royal Thai Monastery, Lumbini.jpg|Royal Thailand Monastery
File:Zhong Hua Chinese Buddhist Monastery, Lumbini, Nepal.jpg|Chinese Monastery
File:German Buddhist Temple (9105852247).jpg|German Monastery
File:French monastery.jpg|French Monastery
File:2015-03-16 Lumbini（Sri Lanka temple）ルンビニ・スリランカ寺 DSCF1296.jpg|Sri Lankan Temple
File:Stupa in Lumbini.jpg|South Korean Temple
File:2015-03-16 Lumbini（Cambodian Monastery）ルンビニ・カンボジア寺 DSCF1438.jpg|Cambodian Monastery
File:Austrian monastery 2.jpg|Austrian Monastery
File:Singapore monastery.jpg|Singapore Monastery
File:Temple By Canada.jpg|Canadian Temple
File:Vietnamese Temple (Phat Quoc Tu) in Lumbini, Nepal 2019-04-09.jpg|Vietnamese Temple
File:Urgen Dorjee Choling Buddhist Centre, Lumbini, Nepal.jpg|Urgen Dorjee Choling Centre
File:The Golden Temple in Lumbini.jpg|Golden Temple of Myanmar
File:Construction of "Russian" Buddhist Monestery at Lumbini the birthplace of the Lord Buddha.jpg|Russian Monastery (under construction, April 2024)


श्रेणी:बौद्ध तीर्थ
श्रेणी:भारत के धर्म
श्रेणी:बौद्ध धर्म
श्रेणी:नेपाल के शहर
सुभाष काक

**सुभाष काक** (1947 -- )  क जानल मानल कम्पयूटर सांइटिस्ट, कवि, दार्शनिक हउवन।
उनको जन्म श्रीनगर, कश्मीरमा र शिक्षा कश्मीर र दिल्लीमा हउवन।
## संदर्भ


श्रेणी:भारत के लोग
श्रेणी:1947 में जनम
श्रेणी:सिंगर
ऋग्वेद

thumb|300x300px|''Rigveda''

**ऋग्वेद** हिन्दू धर्म की परसिद्ध आ पवित्र चारि गो **[[वेद]]** में से पहिला आ सभसे महत्व वाला वेद हवे।
ई सभसे पुरान आ सबसे बड़हन वैदिक संहिता हवे।

छन्द की रूप में या पद्द्य की रूप में मन्त्र के **[[ऋचा]]** कहल जाला। ऋग्वेद क अर्थ भइल ऋचा कुल क वेद। 
मने अइसन वेद जेवना में ऋचा कुल के एकठ्ठा कइल गइल होखे। 
इहाँ ई बाति साफ़ क दिहल जाय कि ऋग्वेद में खाली ऋचे के संग्रह कइल गइल ह जबकि बाकी वेदन में ऋचा कि साथे अउरी दूसर कुल चीज भी मिलेला।

श्रेणी:भारतीय संस्कृति
श्रेणी:संस्कृत
श्रेणी:हिंदू धर्म
कबीर

**कबीरदास** चाहे संत **कबीर** 15वीं सदी के एगो संत महात्मा, रहस्यवादी आ कवी जिनके रचना आ उपदेश के परभाव, कुछ बिद्वान लोग के अनुसार तत्कालीन भक्ति आंदोलन पर पड़ल। इनकर जनम बनारस की लगे लहरतारा में भइल रहे। धार्मिक पाखण्ड की खिलाफ उपदेश दिहलें आ भगवान की निर्गुण रूप के आराधना करे के उपदेश दिहलें। निर्गुण भक्ति की कवि लोगन में कबीरदास क अस्थान बहुत ऊपर बा। कबीर के रचना सभ के अंश सिख धर्म के पबित्र ग्रंथ गुरु ग्रंथ साहिब में भी शामिल मिले ला। उ जुलाहा के काम करके निर्वाह करत रहले। कबीर के आपन सच्चा ज्ञान के प्रमाण देवे खातिर जीवन में 52 कसौटी से गुजरेके पड़ल। यानी 52 बार कबीर साहेब के मारे के असफल प्रयास काल गइल लेकिन उनके केहू भी मार नाही पावल, काहेकी उहे  तो पूर्ण ब्रह्म हई, सर्व सृस्टि रचनहार हई।

कबीर साहेब जी के प्रकट धरती पर भारत वर्ष के पावन भूमि काशी में भईल रहे। कबीर सागर के अनुसार उहा के सशरीर प्रकट सन 1398 (संवत 1455), में ज्येष्ठ मास की पूर्णिमा के ब्रह्ममूहर्त के समय लहरतारा तालाब में कमल के फूल पर भईल रहे । जहां से नीरू नीमा नामक दंपति उठा के ले गइल  रहले। उनके इ लीला के उनके अनुयायी कबीर साहेब प्रकट दिवस के रूप में मनावेलालो। बाद में ई हिंदू संत आ गुरू रामानंद के परभाव में अइलें आ उनके चेला बन गइलें।

कबीर के हिंदू आ मुस्लिम दुनों धरम के आलोचना करे खाती जानल जाला। उनके अनुसार हिंदू लोग वेद से आ करमकांड से भरमाव में बा आ ऊ एह लोग के धार्मिक रेवाज सभ के भरपूर आलोचना कइलें जेह में जनेव आ खतना दुनों के बिरोध सामिल बा। इनका जिनगी में हिंदू आ मुस्लिम दुनों धरम के लोग इनके बिचार खातिर इनका के धमकावल। निधन के बाद इनके ऊपर दुनों धरम के लोग दावा कइल।(एह बात पर बिबाद भइल कि इनके जरावल जाय कि दफन कइल जाव)। 

एक बार कबीर जी के नीचा देखावे खातिर उ लोग एगो षड्यंत्र रचल लोग, उ लोग मिलके दुनिया भर में झूठी चिट्ठी लिखके भेजवा दीहल लोग की कबीर जी भंडारा करवावतानी। निश्चित दिन पर काशी में कबीर जी की कुटिया के पास 18,00,000 लोगन के भीड़ जमा हो गईल। एगो केशव बंजारा नाम के व्यापारी 900000 बैल पर लादके भंडारा के सामान लेके अइलन औरी सभन लोगन के तीन दिन तक रूचिकर भोजन से तृप्त करवलन औरी वादा के अनुसार सारा सामग्री भी बटलन, जिमें हर खाना के साथे एगो सोना के मोहर औरी दो दोहर भी दिहल गइल। कहल जाला कि इ सब करे खातिर परमात्मा केशव बंजारा के रूप धर के आइल रहनी। 

## कृतियां
धर्मदास उनके वाणी क संग्रह " बीजक " नाम के ग्रंथ मे कइन जेकर तीन मुख्य भाग ह: साखी , सबद (पद), रमैनी 

*** साखी**: संस्कृत ' साक्षी , शब्द क बिगड़ल रूप ह आ धर्मोपदेश के अर्थ में प्रयोग भयल ह। अधिक साखियां दोहे में लिखल गयल ह पर ओम्में सोरठा क भी प्रयोग मिलल ह। कबीर क शिक्षा और सिद्धांत क निरूपण अधिकतर साखी में भयल ह। 

***सबद ** गेय पद ह जेम्मा पूरी तरह संगीतात्मकता विद्यमान ह। एम्में उपदेशात्मकता के स्थान पर भावावेश क प्रधानता ह; काहें से कि एम्में कबीर के प्रेम आ अंतरंग साधना क अभिव्यक्ति भइल ह। 

***रमैनी ** चौपाई छंद में लिखल गयल ह एम्में कबीर के रहस्यवादी आ दार्शनिक विचारन के बतावल गयल ह।

## संदर्भ

श्रेणी:भक्ति आंदोलन
श्रेणी:हिंदी-भाषा के कवि
श्रेणी:बनारस के लोग
श्रेणी:बनारस जिला के लोग
इलाहाबाद विश्वविद्यालय

**इलाहाबाद यूनिवर्सिटी** भारत देश के उत्तर प्रदेश राज्य में इलाहाबाद शहर में एगो सेंट्रल यूनिवर्सिटी बा। ई भारत के चउथा सबसे पुरान इन्वर्सिटी हऽ।

## इतिहास

## संदर्भ


## बाहरी कड़ी

श्रेणी:भारत के विश्वविद्यालय आ कालेज
श्रेणी:इलाहाबाद
श्रेणी:उत्तर प्रदेश के विश्वविद्यालय
सआदत हसन मंटो

**सआदत हसन मंटो** उर्दू क एगो बहुत मशहूर लेखक रहलें।
मुख्य रूप से उनकर प्रसिद्धि कहानी लेखक की तरे बा लेकिन कहानी की आलावा ऊ फिल्म के स्क्रिप्ट, रेडियोनामा आ नाटक भी लिखलें।

मंटो क जनम अंग्रेजन की समय की भारत में 11 मई सन 1912 ई. में समराला, पंजाब में भइल। 
मंटो के शुरूआती पढ़ाई अमृतसर में आ फ़िर इन्वार्सिटी के पढ़ाई अलीगढ़ में भइल।
बंबई (अब मुंबई) में रहि के काफ़ी लेखन कइलें आ सन 1948 ई. में ऊ पाकिस्तान चलि गइलें।

अंग्रेजी हुकूमत आ पाकिस्तान सरकार दुनो उनपर तीन तीन बेर अश्लीलता के आरोप में मुकदमा चलावल लेकिन एक्को बेर आरोप साबित ना भइल। 
तमाशा उहाँ के पहिली कहानी रहे आ ए पर अंग्रेजी हुकूमत प्रतिबन्ध लगा दिहलस। 
उनकी प्रसिद्द रचना में *टोबा टेक सिंह*, *बू*, *ठंडा गोश्त*, *खोल दो*, आ *धुआँ*  जइसन कहानी बाड़ी कुल।

खाली बयालिस बरिस की उमिर में उनकर देहांत लाहौर में 18 जनवरी, 1955 के हो गइल

## जीवन
## रचना

श्रेणी:उर्दू-भाषा के लेखक
श्रेणी:उर्दू-भाषा के कहानीकार
श्रेणी:पाकिस्तानी लेखक
श्रेणी:भारतीय लेखक
श्रेणी:1912 में जनम
श्रेणी:1955 में निधन
इंग्लैंड

**इंग्लैण्ड** यूरोप महाद्वीप में एगो देश रहे। वर्तमान समय में इंग्लैण्ड, स्काटलैण्ड, वेल्स आ उत्तरी आयरलैण्ड के मिला के यूनाइटेड किंगडम नाँव क देश बनल बाटे। भोजपुरी में इंग्लैण्ड के इंग्लिस्तान आ अँगरेज़ देश भी कहल जाला।

## नाँव

## इतिहास

## भूगोल

## संस्कृति

श्रेणी:यूरोप के देस
उदित नारायण पोस्ट ग्रेजुएट कालेज

**उदित नारायण स्नातकोत्तर महाविद्यालय** कुशीनगर जिला के पड़रौना शहर में शिक्षा के एगो प्रमुख केन्द्र बा। ई पड़रौना शहर के पूरबी हिस्सा में, स्टेशन रोड पर स्थित बा आ एकरे ठीक बगल में एही नाँव के इंटर कालेज भी बा। कॉलेज में कला आ बिज्ञान बर्ग में बीए/बीएससी के पढाई होखे ले आ कुछ बिसय सभ में पोस्ट ग्रेजुएट के पढाई भी होला।

ई कॉलेज गोरखपुर विश्वविद्यालय से संबद्ध बा आ साल 2011 में यूजीसी के नैक मूल्यांकन में एकरा के B+ के दर्जा दिहल गइल रहे।

## संदर्भ

श्रेणी:कुशीनगर जिला
श्रेणी:उत्तर प्रदेश के कॉलेज
मुंबई

**मुंबई**, पुरान नाँव **बॉम्बे** भारत की महाराष्ट्र प्रान्त क राजधानी बा । ए शहर के आर्थिक महत्व की कारण एके *भारत क आर्थिक राजधानी* कहल जाला। संयुक्त राष्ट्र के अनुसार, 2018 के हिसाब से मुंबई भारत के दिल्ली के बाद दुसरा सभसे ढेर जनसंख्या वाला शहर बा आ दुनिया के आठवाँ सभसे ढेर जनसंख्या वाला शहर बाटे जेकर आबादी लगभग 2 करोड़ बाटे। साल 2011 के भारत सरकार के जनगणना के मोताबिक, मुंबई भारत के सभसे ढेर जनसंख्या वाला शहर रहल जेकर अनुमानित शहरी उचित आबादी 1.25 करोड़ (12.5 मिलियन) रहल जे बृहनमुम्बई नगर निगम के तहत रहत रहलें। मुंबई मुंबई महानगरीय क्षेत्र के केंद्र हवे, दुनिया के छठवाँ सभसे ढेर जनसंख्या वाला महानगरीय इलाका हवे जेकर जनसंख्या 23 लाख (23 मिलियन) से ढेर बाटे। मुंबई भारत के पच्छिमी तट पर कोंकण तट पर पड़े ला आ एकर गहिरा प्राकृतिक बंदरगाह बा। साल 2008 में मुंबई के अल्फा वर्ल्ड सिटी के नाँव दिहल गइल। भारत के सगरी शहर सभ में एह में सभसे ढेर करोड़पति आ अरबपति लोग के संख्या बा। मुंबई में यूनेस्को के तीन गो बिस्व धरोहर स्थल बाड़ें: एलिफंटा गुफा, छत्रपति शिवाजी महाराज टर्मिनस, आ शहर के बिसेस बिक्टोरियन आ आर्ट डेको भवन सभ के समूह जे 19वीं आ 20वीं सदी में डिजाइन कइल गइल बाड़ें।

मुंबई के गठन करे वाला सात गो दीप सभ में पहिले मराठी भाषा बोले वाला कोली लोग के समुदाय रहलें।सदियन ले, बंबई के सात गो दीप सभ के लगातार मूल निवासी शासक लोग के नियंत्रण में रहल आ एकरे बाद पुर्तगाली साम्राज्य के सौंप दिहल गइल आ एकरे बाद ईस्ट इंडिया कंपनी के 1661 में, कैथरीन ब्रागांजा के दहेज के माध्यम से जब इनके बियाह इंग्लैंड के चार्ल्स द्वितीय से भइलl 18वीं सदी के बीच के दौरान, बंबई के हॉर्नबी वेलार्ड प्रोजेक्ट द्वारा नया रूप दिहल गइल जेह में समुंद्र से सात गो दीप सभ के बीच के इलाका के रिक्लेमेशन के काम कइल गइल। प्रमुख सड़क आ रेलवे के निर्माण के साथे-साथ 1845 में पूरा भइल ई रिक्लेमेशन प्रोजेक्ट बम्बई के अरब सागर पर एगो प्रमुख समुद्री बंदरगाह में बदल दिहलस। बम्बई 19वीं सदी में आर्थिक आ शैक्षिक विकास के विशेषता रहे। 20वीं सदी के सुरुआत के दौरान ई भारतीय स्वतंत्रता आंदोलन खातिर एगो मजबूत आधार बन गइल। 1947 में भारत के आजादी मिलला पर एह शहर के बांबे राज्य में शामिल कइल गइल। 1960 में सम्यक् महाराष्ट्र आंदोलन के बाद एगो नया राज्य महाराष्ट्र के निर्माण भइल जवना के राजधानी बांबे रहे।

मुंबई भारत के बित्तीय, ब्यापारिक, आ मनोरंजन के राजधानी हवे। ई वैश्विक बित्तीय प्रवाह के मामिला में भी दुनिया के शीर्ष दस गो वाणिज्य केंद्र सभ में से एक बा, भारत के सकल घरेलू उत्पाद के 6.16% उत्पादन करे ला, आ औद्योगिक उत्पादन के 25% हिस्सा, भारत (मुंबई) में समुंद्री ब्यापार के 70% हिस्सा बाटे पोर्ट ट्रस्ट आ जेएनपीटी), आ भारत के अर्थब्यवस्था के पूंजी लेनदेन के 70% हिस्सा। मुंबई में दुनिया के कौनों भी शहर के तुलना में अरबपति लोग के संख्या आठवाँ बाटे आ 2008 में मुंबई के अरबपति लोग के औसत धन दुनिया के कौनों भी शहर के तुलना में सभसे ढेर रहल। एह शहर में महत्वपूर्ण बित्तीय संस्थान बाड़ें आ कई गो भारतीय कंपनी आ बहुराष्ट्रीय निगम सभ के कॉर्पोरेट मुख्यालय बाड़ें। एकरे अलावा इहाँ भारत के कुछ प्रमुख वैज्ञानिक आ परमाणु संस्थान भी बाड़ें। एह शहर में बॉलीवुड आ मराठी सिनेमा उद्योग भी बा। मुंबई के व्यापार के अवसर पूरा भारत से प्रवासी लोग के आकर्षित करेला।

## संदर्भ

श्रेणी:भारत के शहर आ कस्बा
श्रेणी:दसलाखी शहर
श्रेणी:महाराष्ट्र के शहर आ कस्बा
सरजू नदी

**सरजू** (अउरी नाँव - सरयू नदी, घाघरा नदी, सरजू मइया) हिमालय पर्वत से निकले वाली आ उत्तरी भारत की गंगा मैदान में बहेवाली एगो नदी ह जेवन नेपाल से भारत में प्रवेश करेले आ बलिया आ छपरा की बीच में गंगा नदी में मिल जाले। हिन्दू धर्म में अवतार मानल जाए वाला भगवान राम के जनम एही सरयू नदी की तीरे अजोध्या में भइल रहे। अपनी ऊपरी हिस्सा में ई नदी दू गो धारा में पहिचानल जाले काली आ करनाली (घाघरा) जिनहन की संगम की बाद ए के सरयू या घाघरा कहल जाला। थोड़ी दूर बाद ए में शारदा(नेपाल में नाँव: महाकाली) नदी मिल जाली। भारत में ई नदी पूरा रास्ता भर उत्तर प्रदेश में बहेले आ अंत में थोड़ी दूर ले उत्तर प्रदेश आ बिहार क सीमा बनावेले।

सरजू नदी क प्रमुख सहायक नदी राप्ती हवे जेवना की तीरे गोरखपुर नगर बसल बा आ ई बरहज की लगे सरजू जी में मिल जाले। राप्ती की आलावा अउरी कई गो छोट-बड़ नदी ए में मिलेली।

सरजू जी अपनी विशाल जलराशि खातिर जानल जाली आ निचला हिस्सा में कबो-कबो बाढ़ि आवेले। लखीमपुर-खीरी जिला में ई नदी दुधवा बाघ अभयारण्य से हो के गुजरेली आ हाले में सूँस की संरक्षण खातिर एहू नदी में कोसिस कइल जात बा। 
इय के नजदीका शहर के नाम फैजाबाद,राजेसुल्तानपुर ,टाँन्डा है
राम नवमी के अजोध्या जी में लाखन लोग सरजू जी में अस्नान करे आवेला।

## संदर्भ

श्रेणी:भारत के नदी
श्रेणी:गंगा के सहायिका
श्रेणी:उत्तर प्रदेश के नदी
श्रेणी:एशिया के इंटरनेशनल नदी
श्रेणी:नेपाल के नदी
एशिया

**एशिया** () धरती के सभसे बड़हन आ सभसे ढेर जनसंख्या वाला महादीप हऽ, मुख्य रूप से उत्तरी आ पूरबी गोलार्धन में पड़े ला, यूरोप के साथे मिल के दुनो के यूरेशिया कहल जाला आ अफिरका के साथे मिला के बनल क्षेत्र एफ्रो-एशिया के नाँव से जानल जाला। एशिया के कुल क्षेत्र बिस्तार  बा जे पृथिवी के कुल जमीनी हिस्सा के लगभग 30% हिस्सा बा आ पूरा धरती के सतह के क्षेत्रफल के 8.7% बाटे। ई महादीप, बहुत पुराना समय से मानवीय जनसंख्या के निवास अस्थान रहल बा, आ दुनिया के कई गो सुरुआती सभ्यता सभ के जनमभूँइ हवे। ई महादीप खाली अपना बड़हन बिस्तार आ ढेर खा जनसंख्ये खातिर ना जानल जाला बलुक इहाँ कई गो बहुत घन बसल इलाका भी बाने आ कई गो बिसाल इलाका जहाँ बहुत बिरल जनसंख्या बसाव बाटे। एशिया के कुल जनसंख्या लगभग 4.4 बिलियन बाटे।

एकरा बिसाल साइज आ बिस्तार के अउरी इहाँ मौजूद बिबिधता के  धियान में राखल जाय तब एशिया के संकल्पना (कांसेप्ट) — मने कि एगो नाँव जे पुराना जमाना से चलन में बा — वास्तव में मानव भूगोल के संकल्पना ढेर बुझाला, न कि भौतिक भूगोल के। एशिया अपना भूगोलीय क्षेत्र सभ के स्तर पर जातीय समूह, संस्कृति, पर्यावरण, अर्थब्यवस्था, इतिहासी संबंध आ शासन के सिस्टम सभ के मामिला में  बहुते बिबिधता वाला महादीप ह। इहाँ के जलवायु में भी बहुते भारी बिबिधता बा, जहाँ एक ओर मध्य पूरब के इलाका बा जे गरमी में खूब गरम प्रदेश हो जाला तहाँ महादीपीय जलवायु के नमूना के रूप में साइबेरिया भी बा जहाँ जाड़ा में तापमान बहुते नीचे गिर जाला।

## भूगोल आ जलवायु

एशिया पृथिवी के सभसे बड़हन महादीप हवे। पृथिवी के सतह के 8.8% भाग (या कुल जमीनी हिस्सा के 30% भाग) पर एकर बिस्तार बा, आ एकर  लगभग  के समुंद्री तटरेखा (कोस्टलाइन) सगरी महादीपन में सभसे लमहर बा। एशिया के परिभाषा दिहल जाला कि ई यूरेशिया के अइसन हिस्सा हवे जे यूराल परबत के पूरब में बा। वास्तव में ई परंपरागत सीमा हवे, एशिया यूरेशिया के कुल इलाका के पाँच हिस्सा में से चार हिस्सा भर के इलाका हऽ आ यूराल परबत आ स्वज नहर के पूरब आ काला सागर, काकेशस परबर आ कैस्पियन सागर के दक्खिन के हिस्सा एशिया महादीप मानल जाला। एकरे पूरुब में प्रशांत महासागर, दक्खिन में हिंद महासागर आ उत्तर में आर्कटिक महासागर बा। एह महादीप में कुल 48 देस बाने, इनहन में से तीन गो (रूस, कजाकिस्तान आ तुर्की) के कुछ जमीनी हिस्सा यूरोप महादीप में भी पड़े ला।

## फोटो गैलरी

File:Paysan soignant ses boeufs (Kerala).jpg|केरल के बैकवाटर
File:Naadam rider 2.jpg|मंगोलियाई स्टेपी
File:1 li jiang guilin yangshuo 2011.jpg|दक्खिन चीन के कार्स्ट
File:Akkem Valley 2011.jpg|अल्ताई परबत
File:Hunza Valley from Eagle Point.jpg|हुंजा घाटी


## संदर्भ


श्रेणी:महादीप